b'\n_START_ARTICLE_\nAksel Andreassens Bilruter\n_START_PARAGRAPH_\nAksel Andreassens Bilruter var et rutebilselskap p\xc3\xa5 Andenes, And\xc3\xb8ya i Nordland. Grunnleggeren Aksel Andreassen (1900-1983) begynte transport med hest og vogn, men i fikk f\xc3\xb8rste bil i 1924. Aksel Andreassen var leder for selskapet helt til det i 1971 gikk inn i And\xc3\xb8y Trafikklag AS i 1971. Selskapets hovedrute var i alle \xc3\xa5r ruta Andenes - Ris\xc3\xb8yhamn (52 km). Det var det korrespondanse med Hurtigruten og kystgodsrutene.\n_START_SECTION_\nOppstartfasen\n_START_PARAGRAPH_\nAndreassen fikk f\xc3\xb8rste bil, en T-Ford i 1924. \xc3\x85ret etter fikk han en lastebil som han brukte til transport av fersk fisk til Ris\xc3\xb8yhamn for videretransport med Hurtigruten. I 1930 kj\xc3\xb8pte han f\xc3\xb8rste personbuss, og det ble raskt flere busser og lastebiler. Veistrekningen Andenes - Ris\xc3\xb8yhamn kunne v\xc3\xa6re problematisk vinterstid. i det lave terenget ble veien lett uframkommelig pga. mye vind og sn\xc3\xb8. Trafikken utviklet seg likevel, og alt f\xc3\xb8r krigen hadde Andreassen en stab p\xc3\xa5 12 sj\xc3\xa5f\xc3\xb8rer\n_START_SECTION_\nUtviklingen etter 2. verdenskrig\n_START_PARAGRAPH_\n1. januar 1947 ble bedriften Aksel Andreassens Bilruter etablert, men fremdeles som personlig firma._NEWLINE_Aksel Andreassens Bilruter var f\xc3\xb8rste rutebilbedrift som fikk inng\xc3\xa5tt avtale om samtrafikk med hurtigrutene og kystgodsrutene._NEWLINE_I 1964 ble det \xc3\xa5pnet sivile flyruter p\xc3\xa5 Andenes flyplass. Andenes ble dermed et viktig knutepunkt for regionen. Med dette ble det mye mer persontrafikk p\xc3\xa5 bussene til Ris\xc3\xb8yhamn, og med korrespondanse videre til Sortland og Stokmarknes, med rutene til Vester\xc3\xa5lens Trafikklag. Med dette ble det ogs\xc3\xa5 korrespondanse videre s\xc3\xb8rover til Fauske og Bod\xc3\xb8, men korrespondanse med nattogene p\xc3\xa5 Nordlandsbanen._NEWLINE_P\xc3\xa5 1950- og 1960-tallet ble grunnskolen utbygd og sentralisert, og skolebarnkj\xc3\xb8ring ble etter hvert en stor aktivitet._NEWLINE_Utover 1960-tallet endret trafikkm\xc3\xb8nsteret seg en del. Trafikken til og fra hurtigrutene p\xc3\xa5 Ris\xc3\xb8yhamn gikk tilbake. Mer av persontrafikken gikk p\xc3\xa5 vei og med fly, og godstrafikken utviklet seg til langtransport med godsbiler og vogntog._NEWLINE_Aktiviteten i selskapet ble st\xc3\xb8rre, og med en arbeidsstokk p\xc3\xa5 50 personer var Aksel Andreassens Bilruter kommunens st\xc3\xb8rste arbeidsplass.\n_START_SECTION_\nSluttfasen\n_START_PARAGRAPH_\nP\xc3\xa5 1960-tallet endret trafikken seg og det ble behov for mer samordning. Det gikk ogs\xc3\xa5 mot st\xc3\xb8rre selskaper. I 1966 overtok Aksel Andreassens Bilruter rutene som Alferd Madsen hadde drevet p\xc3\xa5 strekningen Bleik - Andenes fra 1920-tallet. Men overtakelsen fulgte ogs\xc3\xa5 Madsens tre busser._NEWLINE_Det ble mye vekst i denne trafikken etter at And\xc3\xb8y Trafikklag ble etablert og tok over trafikken fra 1971.'